ມຽນມາ ລືບຊື່ 2000 ກວ່າຄົນ ອອກຈາກ ບັນຊີດໍາ
ໃນ​ຂະນະ​ດຽວກັນ ປະທານາທິບໍດີ Thein Sein ກໍໄດ້ສັບ​ຊ້ອນຄະນະ​ລັດຖະບານ​ ​ໂດຍ​​ໄດ້ເລື່ອນ​ຊັ້ນ​ ໃຫ້​ແ​ກ່ພວກ​ພັນທະ​ມິດ ທີ່​ສະໜັບສະໜຸນແຜນ​ປະຕິ​ຮູບ​ຂອງ​ທ່ານ. ​
ມຽນມາ ໄດ້ລຶບຊື່ປະຊາຊົນຫລາຍກວ່າ 2000 ຄົນອອກຈາກບັນຊີດໍາຂອງລັດ ຖະບານ ຊຶ່ງເຄີຍໃຊ້ມາເປັນເວລາດົນນານເພື່ອຂັດຂວາງບໍ່ໃຫ້ພວກລີ້ໄພຢູ່ຕ່າງ ປະເທດ ທີ່ໄດ້ຕຳໜິຕິຕຽນອະດີດພວກຜູ້ນຳລັດຖະບານທະຫານ ກັບຄືນໄປຍັງ ບ້ານເກີດເມືອງນອນຂອງພວກເຂົາເຈົ້າ ໜັງສືພິມ   ໄດ້ຊົມເຊີຍການເຄື່ອນໄຫວດັ່ງ ກ່າວວ່າ ເປັນການສືບຕໍ່ການປະຕິຮູບທາງດ້ານການເມືອງແລະເສດຖະກິດຂອງ ມຽນມາ ຫວ່າງມໍ່ໆມານີ້ ໜັງສືພິມ ທີ່ຄວບຄຸມໂດຍລັດຖະບານມຽນມາ ບໍ່ໄດ້ກ່າວເຖິງສະຖານະພາບຂອງອີກ 4000 ກວ່າຄົນທີ່ຍັງມີຊື່ຢູ່ໃນບັນຊີນີ້ ໂດຍຍັງ ສືບຕໍ່ ຫ້າມບໍ່ໃຫ້ບັນດານັກຂ່າວ ນັກເຄື່ອນໄຫວ ແລະບຸກຄົນອື່ນໆອີກຈຳນວນ ນຶ່ງ ເຂົ້າປະເທດໄດ້ ໜັງສືພິມກ່າວວ່າ 2,082 ຄົນ ໄດ້ຮັບການຍົກເລີກຈາກການຫ້າມຂອງພວກທີ່ ມີລາຍຊື່ຢູ່ໃນບັນຊີດຳຈໍານວນທັງໝົດ 6,165 ຄົນຫຼັງຈາກໄດ້ມີການກວດສອບ ຢ່າງລະອຽດເພື່ອໃຫ້ເປັນການສອດຄ່ອງກັບນະໂຍບາຍໃນປັດຈຸບັນ ໜັງສືພິມສະບັບນີ້ບໍ່ໄດ້ໃຫ້ການອະທິບາຍຫລືໃຫ້ລາຍລະອຽດວ່າ ແມ່ນໃຜແດ່ຈະໄດ້ຮັບ ຜົນຈາກການເຄື່ອນໄຫວທີ່ວ່ານີ້ ຂ່າວດັ່ງກ່າວໄດ້ມີຂຶ້ນ ໃນຂະນະທີ່ປະທານາທິບໍດີມຽນມາ ທ່ານ Thein Sein ທໍາການ ສັບຊ້ອນຄະນະລັດຖະບານຂອງທ່ານໃນວັນຈັນວານນີ້ ໂດຍໄດ້ເລື່ອນຊັ້ນໃຫ້ແກ່ພວກພັນທະມິດ ທີ່ສະໜັບສະໜຸນແຜນປະຕິຮູບຂອງທ່ານ ໃນການປ່ຽນແປງທີ່ມີການລໍຄອຍຖ້າມາເປັນເວລາດົນນານແລ້ວນັ້ນ ປະທານາ ທິບໍດີ ໄດ້ມອບໜ້າທີ່ເພີ້ມເຕີມໃຫ້ແກ່ບັນດາລັດຖະມົນຕີທີ່ສຳຄັນສີ່ທ່ານ ທີ່ຢູ່ໃນສຳນັກງານ ປະທານາທິບໍດີ ຊຶ່ງໃນນັ້ນແມ່ນຮວມທັງລັດຖະມົນຕີການເງິນ ລັດ ຖະມົນຕີີການຂົນສົ່ງທາງລົດໄຟ ແລະລັດຖະມົນຕີວາງແຜນ ແລະພັດທະນາເສດຖະກິດແຫ່ງຊາດ ບັນດາລັດຖະມົນຕີເຫລົ່ານີ້ ຖືວ່າເປັນພັນທະມິດຂອງ ປະທານາທິບໍດີ ຜູ້ທີ່ໄດ້ຊ່ວຍໃນການຈັດຕັ້ງປະຕິບັດການປະຕິຮູບ ທີ່ທ່ານໄດ້ໃຫ້ການຊຸກຍູ້ນັ້ນ